Sodba Splošnega sodišča (šesti senat) z dne 13. decembra 2018 – Carpenito in drugi/Svet

(Združeni zadevi T-543/16 in T-544/16)

„ Javni uslužbenci – Osebni prejemki – Letna prilagoditev osebnih prejemkov in pokojnin uradnikov in drugih uslužbencev – Uredbi (EU) št. 422/2014 in 423/2014 – Prilagoditev plač in pokojnin za leti 2011 in 2012 – Obveznost obrazložitve – Sorazmernost – Zaupanje v pravo – Pravila o socialnem dialogu “

1. Uradniki – Osebni prejemki – Veljavni korekcijski faktor – Uredbe za izvedbo Kadrovskih predpisov – Obrazložitev – Obveznost – Obseg (Kadrovski predpisi, člena 64 in 65 in Priloga XI) (Glej točke od 57 do 59 in 65.)

2. Uradniki – Osebni prejemki – Veljavni korekcijski faktor – Določitev – Sodni nadzor – Meje (Kadrovski predpisi, člena 64 in 65 in Priloga XI) (Glej točki 73, 74)

3. Uradniki – Osebni prejemki – Letna prilagoditev – Določba o izjemi – Polje proste presoje institucij – Obseg (Kadrovski predpisi, Priloga XI, člena 3 in 10) (Glej točke od 78 do 82.)

4. Uradniki – Osebni prejemki – Letna prilagoditev – Razdelitev pristojnosti med različne institucije (Kadrovski predpisi, člen 65 in Priloga XI, člena 3 in 10) (Glej točke 75, 87 in 88.)

5. Akti institucij – Postopek priprave – Pravila Pogodb – Zavezujoča narava – Možnost institucije, da ustvari izvedene pravne podlage – Neobstoj (Glej točki 95 in 102.)

6. Ničnostna tožba – Sodba o razglasitvi ničnosti – Učinki – Obveznost sprejetja izvedbenih ukrepov – Obseg – Upoštevanje tako obrazložitve kot izreka sodbe (člen 266 PDEU) (Glej točki 109 in 110.)

7. Akti institucij – Časovna veljavnost – Takojšnja veljavnost novega pravila za prihodnje učinke položaja, ki je nastal, ko je veljalo prejšnje pravilo – Sprejetje uredb št. 422/2014 in 423/2014 o prilagoditvi osebnih prejemkov in pokojnin uradnikov in drugih uslužbencev – Kršitev pridobljenih pravic – Neobstoj (Glej točke od 116 do 119.)

8. Uradniki – Osebni prejemki – Letna prilagoditev – Določba o izjemi – Obseg – Veljavni korekcijski faktor – Spoštovanje načela varstva legitimnih pričakovanj – Obseg (Kadrovski predpisi, člena 64 in 65 in Priloga XI, člen 10) (Glej točke 131, 132, 134 in 136.)

9. Uradniki – Osebni prejemki – Letna prilagoditev – Določba o izjemi – Obseg – Veljavni korekcijski faktor – Spoštovanje načela sorazmernosti – Sodni nadzor – Meje (Kadrovski predpisi, člena 64 in 65 in Priloga XI, člen 10) (Glej točke od 140 do 142.)

10. Temeljne pravice – Listina Evropske unije o temeljnih pravicah – Pravica delavcev do obveščenosti in posvetovanja v podjetju – Pravica do kolektivnih pogajanj – Možnost sklicevanja na pravico v razmerjih med institucijami Unije in njihovim osebjem – Meje (Listina Evropske unije o temeljnih pravicah, člena 27 in 28) (Glej točko 165.)

11. Pritožbe uradnikov – Odškodninski zahtevek, povezan s predlogom za razglasitev ničnosti – Zavrnitev predloga za razglasitev ničnosti, ki povzroči zavrnitev odškodninskega zahtevka (Kadrovski predpisi, člena 90 in 91) (Glej točko 181.)

Predmet

Tožba na podlagi člena 270 PDEU, prvič, za razglasitev ničnosti odločb Sveta, da se za plače ali pokojnine tožečih strank za leto 2011 uporabi raven prilagoditve 0 %, ki je določena z Uredbo (EU) št. 422/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2011 (UL 2014, L 219, str. 5), za leto 2012 pa raven prilagoditve 0,8 %, ki je določena z Uredbo (EU) št. 423/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 (UL 2014, L 129, str. 12), in drugič, za popravilo škode, ki naj bi tožečim strankam nastala zaradi teh odločb.

Izrek

1. Tožbi se zavrneta.

2. Tožeče stranke nosijo svoje stroške in stroške Sveta Evropske unije.